b"\n_START_ARTICLE_\nSeismografas\n_START_PARAGRAPH_\nSeismografas (gr. seismos '\xc5\xbeem\xc4\x97s dreb\xc4\x97jimas + gr. grapho 'ra\xc5\xa1au') \xe2\x80\x93 prietaisas, registruojantis seismini\xc5\xb3 bang\xc5\xb3 virpesius \xc5\xbeem\xc4\x97s pavir\xc5\xa1iuje._NEWLINE_Pagrindin\xc4\x97s dalys \xe2\x80\x93 seismometras (priima seismin\xc4\xaf signal\xc4\x85) ir registratorius. Seismografo svarelis sujungtas su korpusu tampria spyruokli\xc5\xb3 arba svyruokli\xc5\xb3 sistema. Svarelio savuosius virpesius gesina slopintuvas. Korpuso virpesi\xc5\xb3 mechanin\xc4\x97 energija paver\xc4\x8diama elektriniu signalu, kuris sustiprinamas filtre stiprintuve, o j\xc4\xaf u\xc5\xbera\xc5\xa1o registratorius. Naudojami mechaniniai, fotografiniai, magnetiniai registratoriai. Gautos kreiv\xc4\x97s vadinamos seismogramomis. Signalai gali b\xc5\xabti registruojami ir skaitmeni\xc5\xa1kai."